
Predgovor. 


Mili čitatelju! 


Evo Ti lijepe knjižice, koja Ti nosi pozdrav iz do- 
movine našeg dobrog Spasitelja. Ona će Ti pripovijedati, 
kako je tamo, a pokazati će Ti i ljepša i znamenitija 
mjesta. Možda će Ti se u srcu pobuditi želja: O kad bi 
i ja mogao sve ovo na svoje oči vidjeti, kad bi i ja 
mogao izljubiti ova sveta mjesta. 


Evo Ti prelijepe zgode! Mjeseca rujna ove godine 
1914., polazi onamo prvi puta hrvatsko hodočašće. Ako 
možeš, a ti mu se pridruži. Znaj, da ne ćeš požaliti ni 
troška a ni truda. — Tamo se srce više diže k Bogu; 
tamo Bog jasnije govori duši i prije uslišaje svaku mo- 
litvu. Ne «možeš li ove godine, a ti se spremaj, jer će na- 
skoro poći drugo hodočašće. 


Još Ti nešto imadem reći, premili čitatelju ! 


Znadeš li, da je domovina našeg milog Spasitelja u 
turskim rukama, da Turci njom gospodare. A kako se 
Turčin drži spram nas i našim svetinjama, možeš i sam 





znati. U svetoj Zemlji je najveće blago čitavog kršćanstva. 
Može li ikoje mjesto katoliku biti milije i svetije, negoli 
je mjesto, gdje se Spasitelj rodio; mjesto, kud je On 
hodao; gdje je molio, trpio i umro. Nu slušaj što ću ti 
reći! Moralo se na tim mjestima podignuti dostojne kuće 
Božje. Danas ih treba uzdržavati. Potreban je i dovoljan 
broj svećenika i redovnika, koji će tude dostojno Boga 
hvaliti i slaviti. Sveta mjesta valja čuvati i hodočasnicima 
dijeliti duhovne milosti i utjehe. Treba uzdržavati škole, 
da djeca rastu u mudrosti i ljubavi Božjoj. Valja se bri- 
nuti za bolesne, nemoćne i siromahe, kojih ima osobito 
mnogo, jer je zemlja većinom nerodna i pusta. 


Evo, iz ovih razloga moramo svetoj Zemlji pomoći. 
Čuvari njezini — oci franjevci — koji tamošnje svetinje 
već 7 stoljeća čuvaju, obraćaju se na sve strane svijeta i 
mole milodare za one svetinje! Crkvena je oblast naredila 
pače i neke pobožnosti u korist sv. Zemlje. U mnogim 
su krajevima postavljeni neki oci franjevci kao komisari 
t j. namjesnici sv. Zemlje. Dužnost im je, da šire po- 
božnost prema sv. Zemlji, i da sakupljaju milodare pa da 
ih šalju u Jeruzalem za uzdržavanje sv. Groba i drugih 
tamošnjih svetišta. Svatko, ko dade što za svetu Zemlju 
postaje član pobožnoga društva  »Vojske sv. Križa« te 
dobiva mnoge i neizrecive milosti. Postaje dionik oko 30 
tisuća sv. misa na godinu i svih molitava i dobrih djela, 
što ih na onim najsvetijim mjestima vrše ,hodočasnici, ta- 
mošnji redovnici i vjernici. 

Pobožno društvo »Vojska svetog Križa«< ponešto je 
rašireno i u našoj domovini. Imademo već u mnogim 
mjestima svoje povjerenike, koji  milodare sakupljaju i 
ovamo šalju. Znadeš li Ti za kojega takvog povjerenika, 
daj mu po mogućnosti dar za domovinu našeg dragog 
Spasitelja. Ako li u Tvom kraju nema takovog povjerenika, 





a Ti Tvoj dar pošalji sam poštom na: Komisarijat sv. 
Zemlje, Zagreb. Ne bi li i Ti mogao biti povjerenik ? 
Imadeš li volje, javi se Komisarijatu, pa ćeš dobiti po- 
žrebne upute. 


Ako zaboravim tebe Jeruzaleme, 

neka bude zaboravljena desnica moja. 
Jezik moj neka se prilijepi na usnice, 

ako se ne budem sjećao tebe. Psalam 136. 


Komisarijat sv. Zemlje, 


Zagreb, Kaptol 9. Franjevački samostan. 





Jafa. 


—— >, 


Jata je prastari grad. Znamenit iz sv. po- 
vijesti. Ovdje se ukrcao prorok Jona, ne  hti- 
jući ići u Ninivu. Ovdje se iskrcavalo cedarsko 
drvo sa Libanona, za gradnju Salamonova hrama. 
U Jafi je Petar, uskrisio Tabitu, stanovao je u 
kući Simona kožara, te imao viđenje, da pođe 
navještati evanđelje poganima. Jata je znamenit 
zbog svoje luke, te se spominje u raznim rato- 
vima: sa Rimljanima, Muhamedancima, križarima 
i Egipćanima. Jafa se nazivlje ulazom u sv. 
Zemlju. Do 12 puta posve razorena, opet je sa- 
građena. U novije doba znamenito je zauzeće 
toga grada po Napoleonu, dne 3. siječnja LG. 
Spominje se i užasni pokolj, kojeg je on pripravio 
braniteljima toga grada. Mala ova luka puna je 
opasnosti i posve zapuštena, jer u njoj ima 
mnogo grebena, koji strše iz vode, te tamo 
mogu pristajati samo manje lađe. Govori se, da 
će biti naskoro sagrađena nova moderna' luka. 
U Jafi nalazi se na brdu franjevački samostan, 
hospicij (kuća, u kojoj hodočasnici dobivaju stan 
i opskrbu besplatno), franjevačka pučka škola, 
a i raznih drugih škola, koje pripadaju drugim 
družbama. Imade latinska župna crkva tik uz 
samostan, posvećena je sv. Petru; tko tamo 
izmoli Očenaš i Zdravo Marijo dobiva potpuni 
oprost. Nalazi se još i kuća Simona kožara i 
grob Tabite, na koji dolazi na hiljade hodoča- 
snika. Jafa znači »Hijepa , jer je doista lijepa 
zbog lijepog položaja 1 prekrasnih voćnjaka na- 
ranča. 





SI. 1. Jafa, gdje se iskrcavaju putnici, kad idu u Jeruzalem. 

Jeruzalem. 


Grad stoji na brdovitom tlu. Imade osam 
vrata, jedna od ovih zovu se zlatna vrata, ta su 
zazidana. Dvije ceste, koje se križaju dijele cijeli 
grad na 4 četvrti. Ulice su uske, zapuštene, po- 
najviše stubama  providjene. Grad broji oko 80 
hiljada stanovnika, od ovih je preko polovice 
Židova. Turaka ima oko 12 hiljada. Ostalo su 
kršćani, i to katolici (5 hiljada), a drugi su 
nesjedinjeni Grci, Rusi, Armenci, Kopti, Jako- 
biti, Abesinci i protestanti. U Jeruzalemu nalaze 
se tri franjevačka samostana i to: Sant Salvatore, 
ovdje je sjedište Cuvara sv. Zemlje, to je jedini 
infulirani gvardian tranjevaca, t. j. koji može sve- 
čanu sv. misu služiti kao biskup; zatim samostan 
sv. Groba i samostan bičevanja. Ovi franjevci 
upravljaju latinskom župom, a obavljaju službu 
i u drugim svetištima. Osim toga imadu jednu 
veliku školu, 2 sirotišta sa 60 dječaka i sa 60 
djevojčica; veliko sjemenište; veliki mlin; pe- 
karnu, u kojoj se svaki dan ispeče 600 hljebova 
kruha, što se podijeli među siromahe. Imadu 
gostinjac (Casa nuova) to je kuća u kojoj 200 
hodočasnika dobije opskrbu prvih 14 dana svog 
boravka besplatno, primaju se samo dobrovoljni 
milodari. Imadu također ljekarnu i još neke 
dobrotvorne uredbe. Sve to opskrbljuju franjevci 
od milodara, da hodočasnicima i sirotinji po- 
mognu. Sveta je dakle dužnost, da se za tu 
stvar svatko zauzme, te im svojim darom u 
pomoć priskoči. 

SI. 2. Franjevački samostan sv. Otkupitelja (Sant Salvatore). 

Sion. A Crkva sv. Groba. Zlatna vrata (zazidana). 


Crkva sv. Ane i 
Omarova mošeja. Franjevački samostan (gore). Zavod bijelih otaca, 


' SI. 3. Jeruzalem s Maslinske gore. (Sa istoka). 

Križni put. 


Prečista Djevica Marija običavala je nakon 
Isusove smrti obilaziti mjesta, kud je On nosio 
svoj teški križ. Za njenim primjerom povedoše 
se 1 drugi vjernici, te tako nastade pobožnost 
križnoga puta.  Tečajem čitave godine svaki 
petak u 2 sata popodne “dolazi iz samostana 
sv. Otkupitelja skupina franjevaca, da obavljaju 
križni put. Njima se pridruže i drugi vjernici. 
I. postaju (sl. 6.) nalazimo u kuli Antonijevoj, 
gdje je danas turska vojarna. 

Kad se izađe na ulicu, i krene na desno 
prema istoku, eto nas kod Il. postaje. U zidu 
vide se tragovi vratiju, do kojih je vodilo 28 
stuba, po kojima je Isus češće uzlazio i si- 
lazio. — Kršćani su ih nazvali svetima. Te se stube 
nalaze u Rimu kod lateranske crkve. — Ovdje je 
Isus uzeo križ na svoja ramena, da ga ponese 
na Kalvariju. — S druge strane ulice, baš na- 
suprot drugoj postaji, nalaze se željezna vrata, 
koja vode u mjesto šibanja, nad kojim je već u 
prastaro doba bila podignuta crkvica. Kad so 
uniđe na vrata, dođe se u dvorište, koje je dio 
ruševina stare crkve. Sdesna je kapela bičevanja 
(sl. 7.) — veliki oltar je na onom mjestu, gdje 
su vojnici Isusa nemilo  izbičevali. Slijeva je 
novo podignuta kapela osude Isusove (sl. 8.) 
na onom mjestu, koje se zvalo Litostrotos ili 
Gabata. Tu se vidi nešto od pločnika, koji je 
Dpasitelj okrvavio svojom svetom krvlju. — Uz 
ove kapele je treći franjevački samostan 1 mali 
gostinjac, 





SI. 5. Prva postaja; mjesto, gdje je Isus odsuđen, 


SI. 6. Druga postaja; mjesto, gdje je Isus uzeo na se kr 

ičevanja. 


SI. 7. Kapela b 


Crkva ,Ecce homo“ 


Kad izađemo iz mjesta bićevanja 1 kre- 
nemo desno, vidjeti ćemo luk preko ulice. U 14. 
vijeku uzidana su u nj dva kamena, na kojima 
su stajali Isus 1 Pilat, kad ga je Pilat pokazao 
Židovima, riječima ,Ecce homo“. Od onda se i 
taj luk: zove ,Ecce homo“. Tu je samostan 
Sionskih sestara, duhovnih kćeri o. Alfonsa Ratis- 
bone, koji se od židovske vjere obratio na kršćan- 
stvo g. 1842. Osobito je nastojao da od Židova 
odvrati kaznu ruke Božje, te je g. 1863. sa- 
gradio samostan. U njem se nalaze pokrštene 
Židovke, koje pobožnim glasovima pjevaju Bogu 
slavu. Crkva je tamna, što ugodno djeluje na 
pobožnost (sl. 9%). Ovdje se časti mjesto, gdje je 
Pilat ranjenog Isusa pokazao Židovima,  rije- 
čima: Ecce homo — Evo čovjeka. Na velikom 
oltaru je prekrasan bijeli mramorni kip, — Isus 
izranjen, zaogrnut plaštem i trskom u ruci, 
s trnovom krunom na glavi. 


Polazeć dalje tom ulicom dođe se u ulicu 
WaAd. S desne je strane austro-ugarski gostinjac, 
a s lijeve Ill. postaja. Tu je Isus prvi put pao 
pod križem. Ovdje je kuća sjedinjenih Armena. 
Pred nekoliko godina naišli su na temelje stare 
crkve, te su nad njom sagradili novu crkvu. U 
dolnjoj crkvi vide se tragovi nogu bl. Dje- 
vice Marije. Krenemo li ulicom  W&d južnim 
pravcem, to ćemo jedva 35 m. od III. po- 
staje doći do IV. postaje, gdje je Isus susreo 
svoju Majku. 





SI. 8. Kapela odsude Isusove. 


Ilum "Eece Ftomo" 





SI. 10. Treća postaja; mjesto, gdje je Isus prvi put pao 
SI. 9. Crkva ,Ecce homo“ sijonskih sestara. | | pod križem. ' 





SI. 12. Peta postaja, otkuda je Simon Cirenac pomogao 


dje je Isus susreo svoju Majku. 

Dvadeset i tri metara od ove postaje 
stoji V. postaja, gdje natjeraše Simona  Ci- 
renca. da Isusu pomogne nositi križ. Fra- 
njevcima je pošlo za rukom, da za dobar 
novac kupe tu kuću, te su tamo sagradili 
kapelu. U njoj su u naravnoj veličini kipovi 
lsusa 1 Simona kako mu pomaže nositi križ. 


Iz ulice Wad dolazi se u ulicu žalosti ili 
kršćansku ulicu. Osamdeset i šest m. daleko 
nalazi se VI. postaja, gdje je kuća Veronike, 
koja je Isusu pružila rubac, da si otare znoj, a 
Isus je ostavio na rupcu otisnut svoj obraz. 
Tu je kapelica sjedinjenih Grka, koji su kuću 
g. 1883. kupili. Rubac Veronikin nalazi se u 
Rimu u crkvi sv. Petra. Ovamo ga sama sv. 
Veronika donijela. 60 koraka dalje bila su t. zv. 
sudbena vrata. Ovdje su po običaju još jednom 
proglasili osudu Isusovu objesiv je na kame- 
niti stup. To je ujedno VII. postaja, koja nas 
sjeća, kako je Isus pod teretom naših grijeha 
po drugi puta pao. God. 1875. sagradiše tu 
tranjevci malu kapelu, u kojoj se nalazi taj 
stup 79 cm. debeo, a 7 m. visok. Nekoliko 
koraka naprijed je mjesto gdje je Isus za- 
plakanim ženama rekao:  ,Kćeri jeruzalemske, 
ne plačite nada mnom, već nad sobom i 
djecom svojom“. To je VIII. postaja. Da odavle 
dođemo do IX. postaje, gdje je Isus treći 
puta pao pod teškim križem, trebamo više 
kuća obić. To su vrata od koptske crkve. 
Onaj stup kraj vrata označuje od starine IX. 
postaju. 


SI. 





13. Šesta postaja, gdje je Veronika dala Isusu rubac, 
da si njim otare znoj s lica. 

SI. 15. Kapela na sedmoj posta 


SI. 14. Sedma postaja, gdje je Isus drugiput pao pod križem. 











.v 


SI. 17. Deveta postaja, gdje je Isus trećiput pao pod križem. 


r«. 





SI. 16. Osma postaja, gdje su žene plakale za Isusom. 


Crkva sv. Groba — Kalvarija. 


5 desna vidimo t. zv. francusku ka- 
pelu'. To je mjesto, gdje su bl. Dj. Marija, 
Marija Magdalena i sv. Ivan stajali, dok su 
Isusa pribijai na križ. S lijeva stoji toranj iz 
12. stoljeća, kojeg su morali sniziti za jedan 
kat, jer je bila pogibelj, da se ne sruši. Pro- 
čelje je inače lijepo izrađeno, nu trebalo bi, kao 
i cijela crkva, temeljita popravka. U crkvu vode 
dvoja velika vrata. Desna su g. 1808. Turci zazidali. 

Iza vrata na desno vodi 18 stuba na Kal- 
variju. Ona je razdijeljena na dvije lađe. Desna 
je katolička, a lijeva grčka. To je mjesto na 
kom je Isus izvršio djelo otkupljenja = Sav 
izmoren dolazi On, te mu s tijela svlače odi- 
jelo, pružaju mu ocat pomiješan sa žuči. To je 
X. postaja križnog puta. Nekoliko  koračaja 
dalje jest oltar na mjestu, gdje su Isusa priko- 
vali na križ, to je XI. postaja. U lijevoj lađi stoji 
grčki oltar na mjestu, gdje bi Isus podignut 
na križu — XII. postaja. Između oltara propi- 
njanja 1 uzdizanja na križ nalazi se treći 
oltar, koji je posvećen žalosnoj Majei Božjoj. Na 
tom oltaru nalazi se slika žalosne Majke Božje. 
Ovdje se stupa na mjesto, gdje je presv. tijelo 
Isusovo s križa skinuto i u krilo Djevice Majke 
položeno. To je XIII. postaja. 

Kapela sv. Groba. Nekoč je sv. grob po- 
krivao naravni kamen brda Kalvarije. Carica Je- 
lena dala je tlo tako poravnati, da su se mogle 
podići dvije kapele. Danas su od pećine samo 
četiri mramorom bogato prekrivena zida. 





SI. 18. Pročelje bazilike sv. Groba. 





Sl. 19. Dvanaesta postaja, gdje je bio usađen Isusov križ. 


R. Klanjamo ti se Kriste, i blagosliv- 
ljamo te. 


0. Jer si po križu svojem ovdje 
otkupio svijet. 


Trinaesta postaja, gdje 
je Majka primila na krilo 
svog mrtvog Sina. 


Sveta Majko rane tvoga 
Sinka za me raspetoga, 


U srce mi utisni. 


Deseta postaja je 5 








SI. 20. 


Jedanaesta postaja, gdje je Isus 


pribijen na križ. 


R. Probodoše ovdje ruke 


moje i noge moje. 


O. Prebrojiše sve 


moje. 


koračaja pred jedanaestom. 


kosti 


Anđeoska kapela. 


Kroz uska vrata ulazi se u maleni prostor, 
gdje se anđeo ukazao pobožnim ženama  sje- 
deći na kamenu, kojega je odvalio od groba te 
navijestio, da je Isus uskrsnuo. Komad od onog 
kamena stoji u lijepom mramornom stalku usred 
kapele. Kroz vrlo niska vrata ulazi se u sv. 
Grob. On je prekrasno rasvjetljen uljenicama. 
Nad sv. Grobom su tri slike Uskrsnuća: kato- 
lička, grčka i armenska. 


Oltar Magdalene. 


Kad izađeš iz kapele sv. Groba lijevo stoji 
oltar na uspomenu ukazanja Isusova Magdaleni. 
Oltar je posjed katolika. 


Kapela ukazanja. 


Iza oltara Magdalene vode četiri stube u 
kapelicu koja naznačuje mjesto, gdje se Isus 
ukazao svojoj presvetoj Majci. Na 'evanđeoskoj 
strani nalazi se oltar, gdje se čuvao komad | 
sv. križa, koga su Armenci oteli. S lijeve strane | 
čuva se komad stupa 97 em. visok, na koji su 
Isusa kod bičevanja svezali. Cuvar ga sv. Zemlje 
na veliki petak otvara i izlaže na štovanje. Isto 
biva 1 kad je više hodočasnika (na našoj slici 
je izložen). Iza kapele sv. Groba nalazi se fra- 
njevački samostan, u kom stanuju čuvari sv. 
Groba oci franjevci. 





Sacellum _gtn 





SI. 21. Anđeoska kapela, predvorje sv. Groba. 

č SI. 23. Oltar sv. Magdalene; mjesto, gdje se Isus poslije 
uskrsnuća ukazao sv. Magdaleni. 

SI. 25. Crkva sv. Ane. 

Crkva sv. Ane (sl. 25.). 


-. Ova je crkva popravljena g. 1878. Po veličini 
je druga u Jeruzalemu. Leži kod gradskih vratiju 
prema Jozatatskoj dolini. U njoj se za službu 
Božju brine kongregacija alžirskih otaca, koji se 
zovu ,bijeli oci“. Oni odgajaju armensko- 
katoličke misionare. Na ovome je mjestu stajala 
kuća Joahima i Ane, a po staroj predaji ovdje 
je rođena Djevica Marija. U donjoj crkvi (kripti) 
nalazi se jedan oltar na čast neoskvrnuto Za- 
čete, a drugi na čast rođenja Marijina. 

Odavle se dolazi do Ovčijeg jezera. Tude 
je Isus ozdravio 38-godišnjeg bolesnika. 


lUsnuće Marijino. 


Njemački car Vilim II. pošao je u Jeruzalem 
g. 1895., te tom zgodom namjeravao od Turaka 
kupiti prostor t. zv. Cenakulum t. j. mjesto 
na kom je Isus slavio zadnju večeru. To mu 
nije pošlo za rukom. već je kupio od Turaka 
zemljište tik uz Cenakulum, o kome govori pre- 
daja, da je tamo stajala kuća sv. Ivana u kojoj 
je boravila Dj. Marija nakon smrti Isusove, a 
ondje i umrla. To se mjesto zove ,Dormitio“ ili 
usnuće_ bl. Dj. Marije. Njemačko društvo sv. 
Zemlje u Kolnu, sagradilo je prekrasnu crkvu po 
nacrtu kčlnske katedrale, Posveta crkve obav- 
ljena je 10. travnja 1910. na najsvečaniji način. 
Posveti su prisustvovali uz mnoštvo njemačkih 
hodočasnika princevi _Eitel, Gjuro i Konrad. Uz 
crkvu nalazi se veliki benediktinski samostan, 
k ga su ti redovnici zajosjeli 21. ožujka 1906. 








SI. 26. Mjesto, gdje se je rodila bl. dj. Marija u kripti 
crkve sv. Ane. 

Hramski trg sa Omarovom mošejom. 


Na ovom je mjestu po zapovijedi Božjoj 
htio Abraham da žrtvuje svoga sina Izaka. — 
Ovdje je Salamon sagradio hram, koji su razo- 
rii o Kaldejci, a Nehemija ga ponovno podigao. 
U ovom je hramu božanski Spasitelj mnogo 
naučao 1 mnoga čudesa činio. 


Ovaj hram je rimski vojvoda Tito g. 70. 
razorio. Na tome mjestu stoji. sada Omarova 
mošeja. Oblik te mošeje je osmerokut, sa četiri 
strane nalazi se po osam stepenica u nutrinu. 
Ti ulazi urešeni su sa lukovima, koje Turci 
nazivlju ,vaga , tezulja. Njihovo je uvjerenje, da 
će se tamo vagati duše. Nad mošejom nalazi se 
kupula, a pod njom u nutrini velika udubina u 
kojoj se nalazi nekakvi nepravilni kamen. Taj je 
kamen u velikoj časti kod Turaka. Kad se 
dulje taj kamen promatra opaža se na njemu 
kao otisak noge. Turska predaja kaže, da se 
je Muhamed na svom konju htio podići prema 
nebu. Dok se dizao, dizao se i kamen za njim, 
Bog zapovijedi Gabrijelu, da kamen zadrži, on 
ga nogom potisne, a od toga eto ta udubina. 
U toj se mošeji čuvaju i dvije dlake od brade 
Muhamedove i barjak Muhamedov i Omarov. 
Premda je ovo turska mošeja, ipak dobivaju 
katolici ovdje potpuni oprost, ako izmole Očenaš 
i Zdravu Mariju. 


Južno od Omarove mošeje stoji mošeja tako 
zvana: El Aksa, koja je njekoć bila crkva Pri- 
kazanja bl. Dj. Marije u hramu. 

SI. 29. Omarova mošeja iznutra. 

Getsemanski vri. 


Malenim, uskim vratima dolazi se u Getse- 
manski vrt. U njem se nalazi osam starih _ ma- 
slinovih stabla, koja imadu obujam od 6—8 m. 
Akoprem ova stabla nijesu iz vremena Kristova, 
ipak potječu iz korjena onih stabala, koja su 
onda ovdje stajala. Ovo mjesto od g. 1681. prl- 
pada franjevcima, te je sada pretvoreno u lijepi 
cvjetnjak. Hodočasnici dobivaju ondje od vrtlara 
raznog cvijeća 1 ružica od . kojih se osobito ističe 
t. zv. ,mukokazno cvijeće | (Passionsblume). Do- 
bivaju tamo također i maslinove grančice; dočim 
se ulje i maslinova zrnca dobivaju u samostanu 
presv. Otkupitelja. Oko vrta smještene su postaje 
sv. križnog puta. U jednom hodniku vidi se Bass 
relief od Canove ili njegovog učitelja Forretia, 
koji nam predočuje Isusa kako moli u Getsemanu. 
Pošto je Isus ovdje započeo svoju muku, to 
vrlo rado dolaze amo hodočasnici, te se moleći 
križni put duhom upravo zanesu u molitvu. U 
zidu izvana opaziti ćemo okrajke jednog stupa, koji 
označuje mjesto Judina izdajstva. Prema vratima 
vrta opažamo jedan veliki kamen, koji označuje, 
gdje su apoštoli spavali dok se Isus molio. 


Ima ih, koji dokazuju, da su to one iste 
masline, koje j je Isus zalio svojim krvavim znojem. 
Bile iste ili mladice iz korijenja onih, svakako 
su svete. Katolici u velike cijene ulje od tih 
maslina kao i krunice načinjene od njihovih 
koštica. Oboje se dobiva kod Komisarijata sv. 
Zemlje u Zagrebu. 


Tfortus Cethsemani R 





SI, 32. Maslinski vrt, 

Spilja smrtnoga straha. 


To je jedino mjesto, koje se je upravo 
onako usčuvalo kako je to bilo za vrijeme Isu- 
sovo. Ta je spilja jajolika oblika. Duga je 7 m., 
široka 9 m., 3 "lx. m. visoka. U ono vrijeme je 
služila za spravljanje vrtlarskog oruđa, preše za 
masline itd. Isus je često onamo zalazio, da u 
samoći moli. Često je cijele noći proboravio u 
molitvi. U nutarnjosti nalaze se četiri žrtvenika. 
Glavni žrtvenik imade natpis, koji nas sjeća na 
Isusovu smrtnu borbu, te glasi — ,Znoj nje- 
gov bijaše kao kaplje krvi, koje padaše 

na zemlju“ 


Kao Getseman, tako i taj dio pripada ka- 
tolicima, a vlasništvo je otaca Franjevaca. Ova 
spilja zove se doduše: spilja smrtnoga straha, 
no nije se ovdje Spasitelj krvavim  znojem 
znojio uoči svoje gorke muke. Mjesto Njegova 
krvavog znojenja je u maslinskom vrtu. Tu je 
u staro vrijeme stajala lijepa crkvica, koju su 
Perzijanci a onda Turci razorili, a kršćani opet 
sagradili. Najzadnje su je Turci g. 1219. tako 
sravnili sa zemljom, da se do g. 1909. nije 
znalo ni gdje je stajala. Tad su Franjevci 
srećom našli njene stare temelje i misle je na- 
novo podignuti. Zato im treba pomoći. 


Tik uz Getseman nalazi se crkva groba Ma- 
rijina. Ta je crkva često bila razorena i nanovo 
podignuta. Danas je vlasništvo  nesjedinjenih 
Grka. Uz crkvu vide se vrata, na koja se ulazi 
u ovu spilju. 





SI, 33, Spilja smrtnoga straha, 


Maslinsko brdo. 


S istočne strane Jeruzalema diže se ovo 
brdo. Na podnožju vidimo najprije Grob bl. Dj. 
Marije Glavna vrata su iz križarskih vremena. 
Kad stupiš unutra, spuštaš se po 48 stuba, dok 
s desna ne opaziš oltar za kojim je grob bl. Dje- 
vice. Trebaš se dobro prignuti, da uđeš u sam 
grob, koji je bijehm mramorom obložen. Prem 
je to sv. mjesto nažalost  vlasničtvo  nesjedi- 
njenih Grka, mi dobivamo ipak potpuni oprost, 
ako samo izmolimo Očenaš i Zdravu Mariju. — 
Nekoliko koraka od crkve Groba Marijina, nalazi 
se već na str. 12. opisana spilja smrtnog straha, 
na desno pak maslinski vrt. —- Nešto više na 
brdu dao je ruski car Aleksandro III. g. 1888. 
sagraditi crkvu sa 7 kupula na čast sv. Mariji 
Magdaleni. To bi imala biti grobnica njegove 
majke Aleksandrovne, no do danas nisu još 
njene kosti amo prenešene. 

— Dominus flevit — Gospodin je plakao. 
To je mjesto, gdje je Isus plakao nad Jeru- 
zalemom, kad je svečano ulazio u grad i rekao: 
,Kad bi ti znao i to u ovaj tvoj dan, što je za 
mir tvoj, a sad je sakriveno od očiju tvojih! Jer 
će doći dani na tebe, i okružit će te neprijatelji 
tvoji opkopom, i opkolit će te odasvud . . . 1 
ne će ostaviti u tebi kamen na kamenu zato, što 
nijesi poznao vremena pohođenja svojega“. Tu 
je kuća za čuvara i kapela otaca Franjevaca. 

Još nešto više je samostan sestara Karme- 
lićanka i crkva ,Očenaša“. Ovdje je Gospodin 
učio svoje učenike ovu molitvu. Pred crkvom je 

SI. 34. Maslinska gora. — S lijeva dolje: Grob bl. dj. Marije. U sredini: Getsemanski vrt. 





Samostan i crkva Očenaša. 


Posve gore s desna: 


Gore više: Ruska crkva . 





četverokutni vrtić i okolo trijem. Tu je na 
email-pločama uzidanim u stijene Očenaš u 38 
jezika. Do rujna o. g. kad dođemo mi Hrvati 
s prvim našim hodočašćem onamo, vidjeti ćemo 
ga već i u našem milom jeziku hrvatskom. 

Na vrhu brda je mjesto Uzašašća Gospo- 
dinova. Tu je nažalost turska džamija. Unutri 
se vidi sveta stopa Gospodinova utisnuta u živi 
kamen. Franjevci mogu tu služiti sv. misu samo 
na blagdan Uzašašća. Ovdje je potpuni oprost. 
— Malo dalje je crkva, samostan i više ruskih 
zgrada. Kraj crkve je visoki toranj, s kojeg je 
krasni pogled na svu okolicu i na Mrtvo more. 


Belfage. 


Ovo mjesto je samo nekoliko časaka uda- 
ljeno od vrha Maslinske gore napram Betaniji. 
Ovdje je Marija Magdalena molila Isusa, da joj 
uskrisi brata Lazara. Odavde je lsus svečano 
pošao u Jeruzalem na magaretu, kako nam pri- 
povijeda sv. evanđelje, koje se čita na Cvjetnicu. 


Lazarov grob u Belaniji. 


Ovdje je Isus uskrisio Lazara, koji je već 
četiri dana bio u grobu. Grob Lazarov dočekao 
je mnogo promjena, dok napokon Turci nad 
njim ne sagradiše malu mošeju i katolicima 
zatvoriše put u nj. Franjevcima je uspjelo ve- 
likom svotom novaca, da su dobili dozvolu te 
načinili ulaz u grob s ceste. Preko 24 stube 
spušta se u predvorje groba, gdje se na stano- 
vite dane čita sv. misa. Ovdje je potp. oprost. 

SI. 36. Turska mošeja na mjestu Uzašašća Gospodinova. SI. 37. Mjesto Uzašašća Gospodinova — stopa Njegova. 

Betlehem. 


Betlehem leži 770 m. nad morem na dva 
brežuljka, među kojima je krasna dolina. Osgo- 
bito mnogo imade maslina i vinograda, koji pru- 
žaju ljepote oku. Stanovništvo je veoma uljudno. 
Osobito se ističe ljepota žena, a i njihova či- 
stoća. Grad broji oko 12 tisuća stanovnika, od 
kojih je 6 tisuća katolika. U vrijeme rođenja 
Isusova ležao je grad na zapadnom brežuljku. 
dočim je spilja Narođenja na istočnom. Danas je 
znatno veći, te se proširio i oko spilje. 

To je svakom kršćaninu najmilije mjesto, 
jer je rodno mjesto našeg dragog Spasitelja. Tu 
je vječni Božić, tu hodočasnici u svako doba 
godine pjevaju mile božićne pjesme. 


Crkva poroda lsusova. 


Nad spiljom Narođenja stoji velika crkva, 
koja je njekoć bila vrlo lijepa i sjajna. Ta crkva, 
bazilika bila je njekoć katolička, dok nam ju 
nepravedno ne oteše Grci i Armenci, te je sada 
zajedničko vlasništvo Katolika, Grka i Armenaca. 
Svetište je isključivo grčko i armensko, pregra- 
dii su si ga na silu g. 1842., ostali dio crkve 
na 9 lađa služi samo kao prolaz i znatno je 
zapušten. Franjevci su bili prinužđeni, da si 
sagrade kraj bazilike novu crkvu na tri lađe i 
posvetiše ju sv. Katarini Aleksandrijskoj. Ne- 
davno je ta crkva proširena, popravljena i ure- 
šena krasnim slikarijama. 





40. Betlehem. 


SI. 


Spilja rođenja imade oblik pravokuta, na- 
lazi se pod svetištem bazilike; stijene su za- 
strte lijepim zastorima, inače su iste kao u 
vrijeme narođenja. U spilju vode dva stubišta. 
Na mjestu narođenja (sl. 43.) nalazi se grčki 
oltar, a pod njim je zlatna zvijezda s la- 
tinskim napisom ,Hic de Virgine Maria Jesus 
Christus natus est“ (Ovdje je od Djevice Marije 
rođen Isus Krist). Nekoliko koraka na desno je 
mjesto sv. jaslica, u koje je Marija položila 
Isusa. Nasuprot tome mjestu je katolički oltar 
sv. triju Kralja, koji se dođoše sa istoka poklo- 
niti Isusu. U stijeni iza spilje rođenja nalaze 
se vrata, koja vode u hodnik i u razne pod- 
zemne prostorije. Tude imade više kapela. Prva 
je sv. Josipa sa žrtvenikom, a podsjeća na 
objavu Božju, da Josip bježi u Egipat. Odavle 
silazi se na pet stuba u spilju Mladenaca (sl. 
44.). Po staroj predaji sahranjena su u njoj 
dječica, koju je Herod dao pogubiti. Tu je i 
kapela sv. Jeronima, gdje je prevodio sv. pismo. 


Mlječna spilja. 


Udaljena kojih 5 časaka od crkve Isusovog 
narođenja. Ovo svetište i kršćani i Turci uvelike 
štuju, a posvećeno je Djevici Mariji. Kroz neko 
vrijeme služila je svetoj obitelji kao utočište. 
Ovdje se svaki dan služi sv. misa. Pobožna pre- 
daja kaže, da je ovdje Dj. Marija dojila svoje 
božansko djetešce, pa da je onda palo nekoliko 
kapljica njezinog mlijeka na zemlju. Tu osobito 
majke zagovaraju svoju djecu Majci Božjoj. 





SI. 41. Betlehemka. 

SI. 43. Mjesto Gospodinovog Narođenja. 


SI. 42. Ulaz u mjesto Gospodinovog Narođenja. 

Sv. lvan (Ain Karim). 


Ovako nazivlju kršćani ovo mjesto, jer se 
ovdje rodio sv. Ivan Krstitelj; udaljeno je od 
Jeruzalema 2 sata. — Tude se sad nalaze dvije 
katoličke crkve. 

Crkva sv. Elizabete. Ovamo je došla djevica 
Marija, da posjeti svoju tetku Elizabetu, a Eli- 
zabeta puna Duha Sv. pozdravila Majku svog 
Spasitelja. Elizabeta reče ,Blagoslovena ti među 
ženama, i blagosloven plod utrobe tvoje! I otkud 
meni ovo, da dođe mati Gospodina mojega k meni?“ 
Marija na ovo zapjeva hvalospjev: Veliča duša 
moja Gospodina“ (Magnificat) — i obradova se 
duh moj u Bogu, spasu mojemu“ (Luk. 1, 483.). 

Crkva sv. Ivana stoji nad mjestom narođenja 
njegova. Spilja, koja se nalazi pod crkvom, bila 
je Zaharijna soba u kojoj se rodio sv. Ivan. 
Uz crkvu nalazi se franjevački gostinjac za ho- 
dočasnike. Za sat udaljenosti nalazi se spilja. 
gdje je Ivan živio kao pustinjak. 


Emaus. 


Nedaleko Jeruzalema, 3 sata hoda, nalazi 
se malo seoce Emaus. Put koji ovamo vodi zove 
se ,put učenika“. To je onaj put, gdje se Isus 

približio dvojici učenika, koji ga prepoznaše tek 
kod stola, kad lomljaše hljeb. U Emausu nalazi 
se novo sagrađena crkva od g. 1901. u roman- 
skom slogu. Ovdje se opažaju temelji kuće Kleo- 
tine, kamo hodočasnici vrlo rado zalaze, te čitaju 


onaj događaj iz evanđelja sv. Luke, kojeg se 


sv. Crkva sjeća na uskrsni ponedjeljak. 








SI. 46. Sv. Ivan. — Desno: Mjesto Pohoda bl. dj. Marije. 

SI. 47. Crkva Narođenja sv. Ivana Krstitelja. 

Nazarel. 


Ubav je to gradić u Galileji, ima 12 tisuća 
stanovnika, od toga su 4 tisuće katolici. Leži na 
brdu visokom 400 m. Pred njim se stere velika i 
plodna dolina Esdrelon. Grad se vidi iz daleka, 
kad ga opaziš, imaš još 3 sata vožnje do njega. 
— Nazaret je znamenit, što je tamo Arkanđeo 
Gabrijel pozdravio Dj. Mariju i ona postala Majka 
Božja i što je tamo živjela sveta obitelj. 

Sveta kuća, u kojoj je sv. obitelj živjela, 
sastojala se iz naravne spilje i zidane kućice 
pred spiljom. Tu bi na zapovijed cara Konstan- 
tina g. 337. sagrađena veličanstvena bazilika, 
koju za vrijeme križ ira razoriše Saraceni. Sv. ku- 
ćicu prenesoše Anđeli g. 1291. na Trsat, zatim 
u Loreto, u Nazaretu ostade samo spilja. G. 1730. 
dobiše Franjevci dozvolu, da nad spiljom grade 
crkvu, ali da u 7 mjeseci moraju biti gotovi, i sagra- 
diše samo toliku, da natkriju sv. spilju. Pred 4 go- 
dine otkrili su temelje stare velebne bazilike (80 
m. duge) i misle sadanju 1 onako malenu poru- 
šiti, te novu sagraditi na starim temeljima. 

Pod velikim oltarom je spilja — kripta (sl. 
93.), u njoj oltar anđeoskog pozdrava. Pod ol- 
tarom je peterostruki križ s latinskim natpisom: 
Ovdje je Riječ tijelom postala. 

Od crkve Naviještenja 3 časa je udaljena 
crkva sv. Josipa, gdje je on imao radionicu. Još 
je znamenito u Nazaretu: Stol Kristov. To je veliki 
kamen 3 m. 50 cm. dug, 3 m. širok i 1 m. visok, 
na kojem je Isus sa apostolima blagovao. Zatim 
Marijin izvor, kamo je bl. Dj. Marija išla po vodu. 





Nazaret. 

SI. 52. 

SI. 54 





Stol Kristov u Nazaretu. 

Brdo Tabor. 


Udaljeno je od Nazareta 3 sata hoda. Tu se 
lsus preobrazio naočigled svojih učenika Petra, 
Jakoba i Ivana. Nekad su bile ovdje tri crkve: 
»Preobraženja Gospodinova“ i kapele Mojsija i 
Ilije. God. 1101. dadoše Križari brdo Tabor 
benediktincima, koji podigoše velebnu crkvu i 
samostan. Nakon 30 godina sve ih — sedamdese- 
toricu — poubijaše. Od god. 1631. nalaze se tu 
franjevci. Imadu mali samostan i gostinjac za 
hodočasnike. Sad se spremaju, da staru baziliku 
podignu iz ruševina. 


Kana. 


Leži više prema sjeveru. Udaljena je od 
Nazareta sat i po. Ovdje je Isus na svadbi učinio 
prvo čudo pretvorivši vodu u vino. Franjevci 
imadu u tom gradiću župnu crkvu, koju su po- 
digli darovima američkih i austrijskih katolika. 


Tiberijad. 

Uz Genezaretsko jezero, 4 i po sata daleko 
od Kane nalazi se Tiberijad. Grad imade 9.000 
stanovnika samih židova, osim oko 300 kato- 
lika. Ovdje se nalazi franjevačka crkva sa go- 
stinjcem od g. 1846. Grad leži na Tiberijadskom 
jezeru, koje je znamenito poradi mnogih Isusovih 
čudesa. Na ovom je jezeru Isus u Petrovoj la- 
đici naučao. Tude je utišao vjetar i valove; 
hodao po vodi kao po kopnu; blagoslovio ribolov 
i poslije svog uskrsnuća postavio Petra za vr- 
hovnog glavara svoje crkve. 


SI. 58, Kana, sadašnji gradić, 

SI. 59. Kana 





Kafarnaum. 


Kafarnaum je mjesto. gdje je Isus iza Na- 
zareta najviše boravio, i tu svakako najviše 
čudesa činio. Ovdje je pozvao carinika Mateja 
za apostola; ovdje je za sebe 1 za Petra platio 
porez pomoću čuda; ovdje je uskrisio kćer Jai- 
rovu; ovdje je poganski stotnik izrekao one zna- 
menite riječi: ,Gospodine, nijesam dostojan, da 
uniđeš pod krov moj, nego samo reci riječ 1 
ozdravit će sluga moj“. Mnoge ine zgode sv. 
Evanđelja odigraše se na tom mjestu. Tu, u ka- 
farnaumskoj sinagogi obećao je Gospodin  presv. 
oltarski sakramenat. Ovdje je izrekao doonda 


nečuvene riječi: ....Ja sam hljeb života . . 
Hljeb, koji ću vam ja dati, tijelo je moje 
za život svijeta... Tko jede moje tijelo 1 pije 


moju krv, taj ima u sebi život . 

No usprkos svim naukama i čudesima 1su- 
sovim, narod, od f .rizeja zaveden, nije vjerovao u 
Njega. Zato je Gospodin ostavio grad uz osudne 
one riječi: ,I ti Kafarnaume, koji si se do neba 
podigao, do pakla ćeš propasti, jer da su se u 
Sodomi zbila čudesa, što su se u tebi zbila, ostala 
bi do danas. Ali vam kažem da će zemlji So- 
domskoj na dan sudnji biti lakše nego tebi“. Riječi 
se Kristove strahovitom zbiljom ispuniše nad ne- 
sretnim gradom. Do pred 25 g. nije se ni znalo 
za kraj, gdje je bio Kafarnaum; onda ga Franjevci 
srećom nađoše, pače obretoše temelje i svu građu 
stare kafarnaumske sinagoge. I.sinagogu misle 
oci Franjevci nanovo podignuti na čast Isusu u 
presv. oltarskom Sakramentu. 

SI. 61. Ostanci sinagoge u Kafarnaumu, gdje je Isus često propovijedao. 


Brdo Karmel. 


Karmel je lanac gorja, koje se proteže od 
grada Dženina iz sredine Palestine, pa sve do 
sredozemnoga mora. Na podnožju brda, kod 
mora, nalazi se grad Haifa. Iz Nazareta se do- 
lazi ovamo kolima za 7 sati; iz Jafte u 2 dana. 
Da se čovjek popne na vrh brda, treba po sata. 
U ovoj je samoći živio Ilija sa svojim učenicima. 
Kasnije je to mjesto bilo boravište pustinjaka, 
dok se tamo ne nastaniše redovnici, koji se 
i po brdu nazvaše ,Karmelićani'. Imadu 
ovdje samostan i krasnu crkvu. Veliki oltar po- 
svećen je Gospi od Karmela. Pod oltarom nalazi 
se spilja, gdje je živio sv. Ilija, kojeg štuju ne- 
samo kršćani, već i Turci. Uz samostan nalazi 
se gostinjac za hodočasnike. 


Vrijedno je napomenuti i naplećnik ili 
škapular Gospe Karmelske. God. 1291., 10. 
srpnja, ukaže se bl. Dj. Marija Šimunu Stoku. 
Dadne mu škapular govoreći: ,Uzmi predragi 
sinko ovaj škapular tvoga reda, znak moje 
bratovštine uz povlasticu tebi i svim  Kar- 
melićanima, da svatko, tko u njem umre, 
ne će trpjet vječnoga ognja. Kvo znaka spa: 
senja, obrane u pogiblima, zalog mira 1 vječ- 
noga ugovora“ 


Eto Ti načina, kako ćeš se lako osigurati 
proti vječnom paklenom ognju. Primi od sveće- 
nika, koji ima za to vlast i nosi na čast bl. 
Djevici Mariji, majci našoj škapular ili naplećnik, 

nosi ga dok si živ i s njim gledaj da umreš 





SI. 62. Grad Haifa i brdo Karmel sa svetištem Majke Božje Karmelske. 








Sadržaj, 


Jafa. Slika 1. Jafa, gdje se iskreavaju putnici, kad idu u 
Jeruzalem, 

Jeruzalem. Sl. 2. Samostan sv. Otkupitelja. SL. 3. Jeruzalem, 
Sl. 4. Nacrt križnog puta. 

Križni put. Sl. 5. 1. postaja. SL 6. II, postaja. SL 7. Kapela 
bičevanja. 

Crkva Ecce homo. Sl, 8. Kapela osude Isusove. SL 9. Crkva 
Ecce homo. Sl. 10. III. postaja. SL 11. IV. postaja. SL 12. V. po- 
staja. Sl. 18. VIL. postaja. Sl 14. VII. postaja: Sl 15. Kapela na 
sedmoj postaji. SI. 16. VIII. postaja. SL 17. IX. postaja. 

Crkva sv. Groba — Kalvarija. Sl. 18. Pročelje bazilike sv. 
Groba, Sl. 19. XII. postaja. SI. 20, XIIL i XI. postaja. 

Anđeoska kapela. Oltar Magdalene. Kapela ukazanja. SI. 21. 
Andeoska kapela. Sl. 22. Gospodinov Grob. s 2 Oltar sv. Magda- 
lene. SI. 24. Kapela ukazanja. SL 25. Crkva sv. Ane. 

Crkva sv. Ane. Usnuće Marijino. SI. .: Mjesto, gdje se je 
rodila bl, Dj. Marija. SL 27. Crkva usnuća bl. Dj. Marije. SI. 28. 
Omarova mošeja (džamija). 

Hramski trg sa Omarovom mailom SI. 29. Omarova mo- 
šeja iznutra, Sl, 30. Mošeja ,El Aksa“. Sl. 31. Salamonove zidine 
hramskog trga — gdje Židovi plaču. 

Getsemanski vrt. Sl. 32. Maslinski — Getsemanski vrt, 

Spilja smrtnoga straha. SI. 38. Spilja smrtnoga straha. 

Maslinsko brdo. Betfage. Lazarov grob. Sl. 34. Maslinska 
gora, Sl 39. Crkva Očenaša. SI. 36. Turska mošeja (džamija) na 
mjestu Uzašašća. SL 37. Mjesto Uzašašća Gospodinova. Sl. 38. Bet- 
lage. SI. 39. Lazarov grob u Betaniji. 

Betlehem. Crkva poroda Isusova. Mlječna spilja. Sl. 40. 
Betlehem. SI. 41. Betlehemka. SL 42. Ulaz u mjesto Gospodinovog 
Narođenja. SI. 483. Mjesto Gospodinovog Narođenja. SI. 44, Spilja 
Mladenaca. Sl. 45. Mlječna spilja. 

Sv. Ivan (Ain Karim). Emaus. Sl. 46. Sv. Ivan. Sl. 47. Crkva 
Narodđenja sv, Ivana Krstitelja. Sl. 48. Emaus 1896. Sl. 49, Emaus. 
Sl. 50, Jakobov zdenac. 

Nazaret. Sl. 51. Nazaret. Sl. 52. Crkva Naviještenja bl. Dj. 
Marije. SI. 58. Mjesto Naviještenja bl. Dj. Marije. Sl. 54. Crkva SV. 
Josipa. Sl 95. Stol Kristov u Nazaretu. Sl. 56. Marijin yizvor u 
Nazaretu. Sl. 57. Tabor. 

Brdo Tabor. Kana. Tiberijad. SI. 58. Kana, gradić. SI. 59, 
Kana, crkva. Sl 60. Tiberijad. 

Kafarnaum. Sl. 61. Ostanci sinagoge, 

Brdo Karmel. SI. 62. Grad Haifa i brdo Karmel, 

= Želita li opšte upoznati sv. Zemlju, naručite koji: 


; 


. USPOMENE IZ. 
.t SVETE ZEMLJE.“ 


Ta je kije« krasno uvezana a pisana je poletno i 
od srca, obilije mnogim lijepim slikama. 


SE“ 7] 

. M ora, 


Ima 68 prekrasnih. slika na finom (Kunstdruck) 
papiru; g 

15 slika u slogu; 
veliku lijepu Panoramarsliku Jeruzalema; 


nacrt grada Jeruzalema; 4 
a veliki zemljovid hrvatskih zemalja i paro-. 
. brodni put u sv. Zemlju; 
aa Te degreliki semljevja svete Zemlje. 
gn 


Sva sveta mjesta vide se na slikama, 


Tko kani ići u svetu Zemlju, upoznati će one Svetinje | 
već po ovoj knjizi i slikama, te će na ona sveta mjesta | 


X stupiti kao domaći. Tko pak ne može u sv. Zemlju, kad 


gleda ove slike i čita opisivanje onih sv, mjesta, može. 
da si sasma živo predoči i upozna sva ona mjesta. “koja 


sti kršćanskom sreu toli sveta, mila i draga. 


Cijena jej je samo A krune. 
Naručuje se: 


Komisarijat Sv. Zamlje: SS Zagreb, Kaptol 9. 
Franjevački samostan. | 

